|  |
| --- |
| Корпоративни комуникации |
| А1 България |
| 0882 201 215 |
| <http://www.а1.bg> |
| http://www.facebook.com/A1Bulgaria |

София,

27.09.2025 г.

**Финалът на Световното по волейбол – А1 и MAX Sport подаряват емоцията на всички българи**

* *Историческият финал на националния отбор по волейбол ще бъде излъчен едновременно по MAX Sport 2, bTV и NOVA.*
* Жестът е в отговор на огромния интерес на феновете и е част от празника по случай 30-годишнината на А1.
* Правата за излъчване са предоставени безвъзмездно от А1 и MAX Sport.

България е на финал на Световното първенство по волейбол – момент, който ще остане в историята и в сърцата на хиляди фенове. „Лъвовете“ изминаха дълъг и труден път, показаха дух, характер и единство, които ги изведоха до най-голямата сцена.

За да може емоцията да бъде споделена от цялата страна, А1 и MAX Sport предоставят безвъзмездно правата за излъчване на финала. Така всеки български фен ще има възможност да бъде част от този исторически миг и да подкрепи националите до последната точка. Феновете ще могат да се насладят на двубоя в неделя от 13:30 ч. в ефира на MAX Sport 2, bTV и NOVA. Специалното студио по MAX Sport 2 започва един час по-рано с репортажи и интервюта от пратеника на телевизията във Филипините.

В полуфинала срещу Чехия националите отново демонстрираха борбеност и воля, като след оспорвани разигравания си осигуриха правото за втори път в историята да се борят за титлата. Техният успех е вдъхновение за всички българи и доказателство, че с постоянство и характер мечтите се превръщат в реалност.

Жестът е израз на ангажимента на А1 да бъде до феновете и спорта вече три десетилетия и още един специален начин да отбележим 30-годишнината си. В богатото портфолио от спортни права на А1 присъстват редица водещи футболни турнири и първенства, сред които УЕФА Шампионска лига, УЕФА Лига Европа, УЕФА Лига на конференциите, испанската Ла Лига, италианската Серия А, Купата на Италия, Купата на Испания, Купата на Франция, Купата на Турция, Копа Либертадòрес и Копа Судамерикана. Всички те са достъпни за абонатите с пакет [MAX Sport PLUS](https://maxsport.live/max-sport-plus/).

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*